ai4bharat/Pralekha huggingface dataset:
বিদ্যুৎমন্ত্রক
বিদ্যুৎ ক্ষেত্রে সংস্কারের জন্য অঙ্গীকারবদ্ধ রাজ্যগুলিকে বাজার থেকে অতিরিক্ত ঋণ গ্রহণের সুযোগ
নয়াদিল্লী, ১৮ জানুয়ারি, ২০২২
কেন্দ্রীয় অর্থমন্ত্রক ২০২১এর জুন মাসে যেসব রাজ্য বিদ্যুৎ ক্ষেত্রে নির্দিষ্ট সংস্কার বাস্তবায়িত করবে তাদের জন্য বাজার থেকে অতিরিক্ত ঋণ নেওয়ার সুযোগ করে দিয়েছে। বিদ্যুৎ মন্ত্রকের এই প্রকল্পটি বাস্তবায়নের দায়িত্বে রয়েছে আরইসি লিমিটেড।
বিদ্যুৎ ক্ষেত্রে সংস্কারমূলক পদক্ষেপ নিলে রাজ্যের মোট অভ্যন্তরীণ উৎপাদনের ০.৫ শতাংশ অর্থ অতিরিক্ত ঋণ বাবদ নেওয়া যাবে। এই প্রকল্পের প্রথম বছরে ঋণ সংক্রান্ত বিভিন্ন শর্তাবলী কিছুটা জটিল ছিল। পরবর্তীতে শর্তগুলিকে খানিকটা সহজ করা হয়েছে এবং বাজার থেকে আরও বেশি পরিমাণে ঋণ নেওয়ার সুযোগ করে দেওয়া হয়েছে।
বর্তমান অর্থবর্ষে প্রায় ২০টি রাজ্য প্রকল্পটির সুবিধা নিতে আগ্রহ প্রকাশ করেছে। ইতিমধ্যেই অন্ধ্রপ্রদেশকে এই প্রকল্পের সুবিধা দিতে বিদ্যুৎ মন্ত্রক অর্থমন্ত্রককে সুপারিশ করেছে। এরফলে অন্ধ্রপ্রদেশ ২ হাজার ১০০ কোটি টাকা ঋণ নিতে পারবে। মণিপুর এবং রাজস্থানের প্রস্তাবগুলিও গুরুত্ব সহকারে বিবেচনা করা হচ্ছে। প্রসঙ্গত উল্লেখ্য গত বছর এই প্রকল্পের নিয়মাবলীতে সামান্য পরিবর্তন থাকলেও ২৪টি রাজ্য এর সুবিধা গ্রহণ করে। রাজ্যগুলি অতিরিক্ত ১৩ হাজার কোটি টাকা ঋণ বাবদ নিয়েছে। এই প্রকল্পের বিষয়ে জানার পর বিভিন্ন রাজ্য প্রয়োজনীয় সংস্কার সাধনে উদ্যোগী হয়েছে। প্রকল্পের সুবিধা নিতে হলে রাজ্যগুলিকে : নির্দিষ্ট সময়ে বার্ষিক হিসাব-নিকাশ প্রকাশ করতে হবে, রাজস্ব সংক্রান্ত আবেদন নির্দিষ্ট সময়ে জমা দিতে হবে, শুল্ক সংক্রান্ত নিয়মাবলী প্রকাশ করতে হবে, ইউনিট পিছু ভর্তুকির পরিমাণ সম্পর্কে জানাতে হবে, নতুন প্রযুক্তি গ্রহণ করতে হবে, বন্টন সংস্থাকে আরও শক্তিশালী করতে হবে। বিদ্যুৎ মন্ত্রক সংস্কার ভিত্তিক বিভিন্ন উদ্যোগ বিবেচনা করার পর রাজ্যগুলি বাজার থেকে অতিরিক্ত অর্থ ঋণ বাবদ সংগ্রহ করতে পেরেছে।
বর্তমান সময়ে ডিডিইউজিজেওয়াই, আইপিডিএস, সৌভাগ্য সহ বিভিন্ন কেন্দ্রীয় প্রকল্পের মাধ্যমে বিদ্যুৎ ক্ষেত্রে পরিকাঠামো মানোন্নয়নের জন্য উদ্যোগ নেওয়া হয়েছে। কেন্দ্র বিদ্যুৎ ক্ষেত্রকে আরও প্রসারিত করতে এবং দক্ষভাবে কাজ করার ক্ষেত্রে নির্দেশ দিয়েছে। এরফলে বিভিন্ন কেন্দ্রীয় প্রকল্পের সুবিধা নেওয়ার জন্য রাজ্যগুলি নানা সংস্কারমূলক পদক্ষেপ কার্যকর করছে।
CG/CB /NS
(Visitor Counter : 122
প্রধানমন্ত্রীরদপ্তর
বিশিষ্ট গায়ক শ্রী ভূপিন্দর সিং-এর প্রয়াণে প্রধানমন্ত্রীর শোক প্রকাশ
নয়াদিল্লি, ১৮ জুলাই, ২০২২
প্রধানমন্ত্রী শ্রী নরেন্দ্র মোদী বিশিষ্ট গায়ক শ্রী ভূপিন্দর সিং-এর প্রয়াণে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন,
“শ্রী ভূপিন্দর সিং-জির প্রয়াণে আমি মর্মাহত। দীর্ঘ কয়েক দশক ধরে তিনি আমাদের চিরস্মরণীয় গান উপহার দিয়েছেন। তাঁর রচনার সঙ্গে কন্ঠের মেলবন্ধন বহু মানুষকে মুগ্ধ করেছে। শোকের এই মুহূর্তে তাঁর পরিবার-পরিজন ও গুণগ্রাহীদের আমার সমবেদনা জানাই। ওঁ শান্তি!”
PG/CB/DM/
(
ভূ-বিজ্ঞানমন্ত্রক
বঙ্গোপসাগরের পশ্চিম-মধ্য ভাগের ওপর অবস্থিত প্রবল ঘূর্ণীঝড় আমফান: পশ্চিমবঙ্গ এবং উত্তর ওডিশা উপকূলে ঘূর্ণীঝড়ের জন্য কমলা সতর্কতা
নয়াদিল্লী, ১৯ মে, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের  সর্বশেষ উপগ্রহ চিত্র থেকে পাওয়া তথ্য অনুযায়ী- বঙ্গোপসাগরের পশ্চিম-মধ্য ভাগের ওপর অবস্থিত প্রবল ঘূর্ণীঝড় আমফান বিগত ৬ ঘন্টায় ১৭ কিলোমিটার প্রতি ঘন্টা গতিবেগে উত্তর-উত্তর পূর্ব দিকে অগ্রসর হচ্ছে। আজ দুপুর আড়াইটা পর্যন্ত পাওয়া তথ্য অনুযায়ী ওডিশার পারাদ্বীপ থেকে ৪২০ কিলোমিটার দক্ষিণে, পশ্চিমবঙ্গের দীঘা থেকে ৫৭০ কিলোমিটার দক্ষিণ-দক্ষিণ পশ্চিমে এবং বাংলাদেশের খেপু পাড়া থেকে ৭০০ কিলোমিটার দক্ষিণ-দক্ষিণ পশ্চিমে অবস্থান করছে।
এই ঘূর্ণীঝড়টি ধীরে ধীরে উত্তর- উত্তর পূর্ব দিকে এগিয়ে যাচ্ছে। আগামীকাল বিকেল অথবা সন্ধ্যার দিকে তীব্র ঘূর্ণীঝড় হিসেবে "আমফান" পশ্চিমবঙ্গ ও বাংলাদেশের উপকূলীয় অঞ্চল দীঘা  ও বাংলাদেশের সুন্দরবন সংলগ্ন হাতিয়া দ্বীপপুঞ্জের মধ্যবর্তী অঞ্চল দিয়ে প্রতি ঘন্টায় ১৫৫-১৬৫ থেকে ১৮৫ কিলোমিটার বেগে অতিক্রম করবে।
এরফলে আজ এবং আগামীকাল ওডিশা এবং পশ্চিমবঙ্গের উপকূলীয় জেলা ও গাঙ্গেয় পশ্চিমবঙ্গে ভারী বৃষ্টির সম্ভাবনা রয়েছে। উত্তরবঙ্গের মালদা, দিনাজপুর এবং অসম, মেঘালয়ে বৃষ্টি হতে পারে। আগামীকাল ঘূর্ণীঝড়ি অতিক্রম করার সময় রাজ্যের উপকূলবর্তী এবং গাঙ্গেয় পশ্চিমবঙ্গে ১০০-১১০ থেকে ১২৫ কিলোমিটার বেগে ঝোড়ো হাওয়া বইতে পারে। এর জেরে বিভিন্ন জেলায় ক্ষয়ক্ষতির আশঙ্কা করা হচ্ছে। সমুদ্রে বড় ঢেউ উঠতে পারে। মৎসজীবীদের গভীর সমুদ্রে যেতে নিষেধ করা হয়েছে।
(CG/SS/NS
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী মুম্বাইয়ের মালাড পশ্চিমে কাঠামো ভেঙে ঘটনায় প্রাণহানির ঘটনায় দুঃখ প্রকাশ করেছেন
হতাহতদের জন্য আর্থিক অনুদানের ঘোষণা
নয়াদিল্লি, ১০ জুন, ২০২১
প্রধানমন্ত্রী শ্রী নরেন্দ্র মোদী মুম্বাইয়ে মালাড পশ্চিমে কাঠামো ভেঙে পড়ার ঘটনায় অনেকের প্রাণহানিতে দুঃখ প্রকাশ করেছেন।
প্রধানমন্ত্রী এক ট্যুইটে বলেছেন, “মুম্বাইয়ে মালাড পশ্চিমে কাঠামো ভেঙে পড়ার ঘটনায় অনেকের প্রাণহানিতে ব্যথিত। দুঃখের এই সময়ে শোকসন্তপ্ত পরিবারগুলির প্রতি আমার সমবেদনা। আহতদের দ্রুত আরোগ্য কামনা করি”।
প্রধানমন্ত্রী এই দুর্ঘটনায় হতাহতদের জন্য একাকালীন অনুদানের কথা ঘোষণা করেছেন। দুর্ঘটনায় মৃতদের একজন নিকটাত্মীয়কে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা এবং আহতদের ৫০ হাজার টাকা করে এককালীন অনুদান দেওয়া হবে।
CG/BD/SB
(Visitor Counter : 82
পেট্রোলিয়ামওপ্রাকৃতিকগ্যাসমন্ত্রক
সমুদ্রের বাস্ততন্ত্রের মানোন্নয়ন ও রক্ষার কাজে যুক্ত ব্যক্তিদের ইন্ডিয়ান অয়েল বিশ্ব মৎস্য দিবসে সম্বর্ধনা দিয়েছে
কলকাতা, ২৩ নভেম্বর, ২০২১
ইন্ডিয়ান অয়েল ২১ নভেম্বর বিশ্ব মৎস্য দিবস উদযাপনের অঙ্গ হিসেবে মৎস্যজীবিদের এবং মৎস্য পালনের সঙ্গে যুক্ত দপ্তরের সরকারি আধিকারিকদের সম্বর্ধনা দিয়েছে । এই উপলক্ষ্যে ভুবনেশ্বরে ২০২০ সালে পদ্মশ্রী সম্মানে ভূষিত শ্রী বটকৃষ্ণ সাহুকে সম্বর্ধনা জানানো হয়। শ্রী সাহু প্রাণীপালনে তাঁর অবদানের স্বীকৃতি হিসেবে পদ্ম সম্মান পেয়েছেন। অনুষ্ঠানে বিভিন্ন রাজ্যের মৎস্য দপ্তরের উচ্চপদস্থ আধিকারিক, মৎস্যজীবি ও নৌকো চালকদের সম্বর্ধনা দেওয়া হয়। সংস্থার চেয়ারম্যান শ্রী এস এম বৈদ্য জানান ইন্ডিয়ান অয়েল মৎস্য চাষে জ্বালানী সরবরাহ করে সংশ্লিষ্ট ক্ষেত্রে উন্নয়নের শরিক। এই অনুষ্ঠান উদযাপনের মধ্য দিয়ে সংস্থাটি মানুষের সঙ্গে মতবিনিময়ের সুযোগ কাজে লাগাচ্ছে। এর ফলে সংশ্লিষ্ট সম্প্রদায়ের জ্বালানীর চাহিদা সম্পর্কে ধারণা পাওয়া যাবে এবং মহাসাগরের স্বাস্থ্যকর বাস্তুতন্ত্র বজায় রাখতে কি কি ব্যবস্থা নেওয়া যায়, তা নিয়ে প্রয়োজনীয় পরিকল্পনা করতে সুবিধা হবে। বিশ্ব মৎস্য দিবসে মৎস্যজীবিরা পদযাত্রা, কর্মশালা, জনসভা, সাংস্কৃতিক অনুষ্ঠান ও প্রদর্শনীর মধ্য দিয়ে দিনটি উদযাপন করেন। অনুষ্ঠানে প্রয়োজনের তুলনায় বেশি মাছ তুলে ফেলা এবং যন্ত্রের সাহায্য মাছ ধরার ফলে উদ্ভুত সমস্যা নিয়ে আলোচনা হয়েছে।
CG/CB/NS
(Visitor Counter : 9
স্বাস্থ্যওপরিবারকল্যাণমন্ত্রক
ভারতে দৈনিক সুস্থতার সংখ্যা আক্রান্তের তুলনায় বাড়তে থাকায় সুষ্পষ্টভাবে আক্রান্তের ঘটনা কমছে
দৈনিক আক্রান্তের সংখ্যা ক্রমশ নিম্নমুখী, গত ২৪ ঘন্টায় কেবল ১৬,৩৭৫ জন নতুন করে আক্রান্ত
নতুন প্রজাতির ভাইরাসে আক্রান্তের সংখ্যা বেড়ে ৫৮
নয়াদিল্লী, ৫ জানুয়ারি, ২০২১
ভারতে লাগাতার সুস্পষ্টভাবে করোনায় আক্রান্তের সংখ্যা কমছে। আজ এই সংখ্যা আরও কমে হয়েছে ২ লক্ষ ৩১ হাজার ৩৬। দেশে মোট আক্রান্তের কেবল ২.২৩ শতাংশই সুস্পষ্টভাবে করোনায় আক্রান্ত। দৈনিক সুস্থতার সংখ্যা গত ৩৯ দিন ধরে আক্রান্তের সংখ্যার তুলনায় বাড়তে থাকায় এই সাফল্য অর্জিত হয়েছে। দেশে গত ২৪ ঘন্টায় ২৯ হাজার ৯১ জন সুস্থ হয়েছেন। অন্যদিকে নতুন করে আক্রান্ত হয়েছেন কেবল ১৬ হাজার ৩৭৫ জন। গত ২৪ ঘন্টায় ৮ লক্ষ ৯৬ হাজারের বেশি নমুনা পরীক্ষা হয়েছে। একইসঙ্গে দেশে গত ২৪ ঘন্টায় সুস্পষ্টভাবে করোনায় মোট আক্রান্তের সংখ্যায় ১২ হাজার ৯১৭টি ঘটনা কমেছে।
দেশে দৈনিক ভিত্তিতে আক্রান্তের সংখ্যা ক্রমশ নিম্নমুখী। ব্রিটেন থেকে ছড়িয়ে পড়া নতুন প্রজাতির করোনা ভাইরাসে দেশে এখনও পর্যন্ত ৫৮ জন আক্রান্ত হয়েছেন। পুনের ন্যাশনাল ইন্সটিটিউট অফ ভাইরোলজিতে ২০টি নমুনা পরীক্ষায় এই ভাইরাসের প্রমাণ মিলিছে। নতুন প্রজাতির এই ভাইরাসে আক্রান্তদের পৃথক কক্ষে আইসোলেশনে রাখা হয়েছে এবং তাদের চিকিৎসা পরিষেবা দেওয়া হচ্ছে। আক্রান্তদের সংস্পর্শে আসা অন্যান্যদের কোয়ারেনটাইনে রাখা হয়েছে।
পরিস্থিতির ওপর তীক্ষ্ণ নজর রাখা হচ্ছে। রাজ্যগুলিকে নজরদারি বাড়ানো, সংক্রমণ প্রতিরোধ, নমুনা পরীক্ষা এবং জাতীয় নমুনা পরীক্ষাগারগুলির সঙ্গে নমুনা সংক্রান্ত বিষয়ে যোগাযোগ রাখার পরামর্শ দেওয়া হচ্ছে।
ভারতে করোনায় সুস্থতার সংখ্যা প্রায় ১ কোটি। দেশে আজ এই সংখ্যা বেড়ে হয়েছে ৯৯ লক্ষ ৭৫ হাজার ৯৫৮। একইসঙ্গে জাতীয় স্তরে সুস্থতার হার বেড়ে হয়েছে ৯৬.৩২ শতাংশ।
দেশে গত ২৪ ঘন্টায় ২৯ হাজার ৯১ জন আরোগ্য লাভ করেছেন। এরমধ্যে ৮২.৬২ শতাংশই সুস্থ হয়েছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনে সর্বাধিক ১০ হাজার ৩৬২ জন আরোগ্য লাভ করেছেন। কেরালাতে সুস্থ হয়েছেন ৫ হাজার ১৪৫ জন। অন্যদিকে ছত্তিশগড়ে সুস্থতার সংখ্যা ১ হাজার ৩৪৯।
দেশে গত ২৪ ঘন্টায় নতুন করে আক্রান্তদের ৮০.০৫ শতাংশই ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে গত ২৪ ঘন্টায় ৪ হাজার ৮৭৫ জন আক্রান্ত হয়েছেন। কেরালাতে আক্রান্তের সংখ্যা ৩ হাজার ২১। অন্যদিকে ছত্তিশগড়ে সোমবার আক্রান্ত হয়েছেন ১ হাজার ১৪৭ জন।
দেশে গত ২৪ ঘন্টায় করোনা জনিত কারণে ২০১ জনের মৃত্যু হয়েছে। এরমধ্যে ৭০.১৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ২৯ জনের মৃত্যুর খবর মিলেছে। পশ্চিমবঙ্গে মারা গেছেন ২৫ জন এবং পাঞ্জাবে মৃত্যু হয়েছে ২৪ জনের।
স্বরাষ্ট্র মন্ত্রক
চীনের চেঙডু-তে আয়োজিত বিশ্ব পুলিশ ও ফায়ার গেমস্ প্রতিযোগিতায় সিআইএসএফ ৫টি সোনা সহ মোট ১০টি পদক জিতে দেশকে গর্বিত করলো
নয়াদিল্লি, ২১ আগস্ট, ২০১৯
বিশ্ব পুলিশ ও ফায়ার গেমস্ অলিম্পিক ধাঁচের প্রতিযোগিতা। এই প্রতিযোগিতায় ৭০টিরও বেশি দেশের আইন বলবতকারী প্রতিষ্ঠান, অগ্নি নির্বাপণ বিভাগ, সংশোধনাগারের আধিকারিক, সীমান্ত রক্ষী বাহিনী, অভিবাসন দপ্তর এবং শুল্ক বিভাগের কর্মীরা ৬০টিরও বেশি প্রতিযোগিতায় অংশ নিয়ে থাকে। চীনের চেঙডু-তে গত ৮ – ১৮ই আগস্ট আয়োজিত এই প্রতিযোগিতায় ভারত থেকে কেন্দ্রীয় শিল্প নিরাপত্তা বাহিনী বা সিআইএসএফ – এর ক্রীড়া বিভাগের কর্মীরা অংশ নেন। প্রতিযোগিতা থেকে তারা ৫টি স্বর্ণপদক ছাড়াও ৩টি রৌপ্য ও ২টি ব্রোঞ্জ সহ মোট ১০টি পদক পান।
বাহিনীর মহানির্দেশক শ্রী রাজেশ রঞ্জন এই প্রতিযোগিতায় সিআইএসএফ – এর খেলোয়াড়দের অসাধারণ সাফল্যের জন্য সংবর্ধনা দেন। আন্তর্জাতিক স্তরে অগ্রণী এই প্রতিযোগিতা থেকে ১০টি পদক জয়লাভ করে খেলোয়াড়রা ভারতকে গর্বিত করেছেন। উল্লেখ করা যেতে পারে, বাহিনীর ১টি পৃথক ক্রীড়া বিভাগ রয়েছে, যেখানে সম্ভাবনাময় খেলায়াড়দের বিভিন্ন সুযোগ-সুবিধা দেওয়া হয়ে থাকে। উদ্দেশ্য, যাতে এই খেলোয়াড়রা আন্তর্জাতিক প্রতিযোগিতায় অংশ নিয়ে নজির গড়ে দেশকে গর্বিত করতে পারেন।
CG/BD/SB
(Visitor Counter : 46
জাহাজচলাচলমন্ত্রক
আন্দামান ও নিকোবর দ্বীপপুঞ্জে জাহাজ মেরামতের সুবিধা আরও বাড়াতে জাহাজ পরিবহণ মন্ত্রকের সংশোধিত ব্যয় মঞ্জুর
নয়াদিল্লি, ১২ জুন, ২০২০
কেন্দ্রীয় জাহাজ পরিবহণ মন্ত্রক আন্দামান ও নিকোবর দ্বীপপুঞ্জে জাহাজ মেরামতির সুবিধা আরও বাড়াতে ১২৩ কোটি ৯৫ লক্ষ টাকার সংশোধিত খরচ মঞ্জুর করেছে।আন্দামান ও নিকোবর দ্বীপপুঞ্জে জাহাজ পরিবহণ জীবনরেখা-স্বরূপ। জাহাজ ক্ষেত্রের সঙ্গে উন্নয়নমূলক কর্মকান্ডের বেশিরভাগ অংশই সংযুক্ত। তাই, কোনও রকম বাধা-বিপত্তি ছাড়াই জাহাজ পরিবহণ ব্যবস্থাকে সজীব রাখতে জাহজগুলির মেরামত ব্যবস্থার মানোন্নয়ন অত্যন্ত জরুরি। জাহাজ চলাচল উল্লেখযোগ্যভাবে বৃদ্ধি পাওয়ায় পোর্টব্লেয়ারে বর্তমানে যে মেরামত ইউনিট রয়েছে তার সামগ্রিক ক্ষমতা আরও বাড়ানোর সিদ্ধান্ত নিয়েছে মন্ত্রক। বর্তমানে যে ডকটি রয়েছে, তার পরিধি বাড়িয়ে ৯০ মিটার করা হবে। এর ফলে, জাহাজ নির্মাণ ও মেরামত শিল্প ক্ষেত্রে কাজের সুযোগ বৃদ্ধি পাবে। একই সঙ্গে, কেন্দ্রীয় সরকারের ‘মেক ইন ইন্ডিয়া’ কর্মসূচি আরও প্রসারিত হবে।
মেরিন ডকইয়ার্ডে দ্বিতীয় ড্রাই ডকটির সম্প্রসারণমূলক কর্মসূচির অঙ্গ হিসাবে এখানে ড্রাই ডক পাম্প বসানো হয়েছে। এর জন্য খরচ হয়েছে ৯৬ কোটি ২৪ লক্ষ টাকা। বর্তমানে এই ড্রাই ডকটির সম্প্রসারণের পাশাপাশি, জাহাজ মেরামত ইউনিটটির ক্ষমতাও বাড়ানো সিদ্ধান্ত হয়েছে। এই কর্মসূচি রূপায়িত হলে এখানে কর্মসংস্থানের সুযোগ বাড়বে এবং দ্বীপবাসীদের আয় বাড়বে। কিছু প্রযুক্তিগত কারণে এই কর্মসূচি রূপায়ণের কাজ দীর্ঘদিন বাকি পড়েছিল। এর ফলে, খরচও বেড়েছে এবং অনেক সময় অতিবাহিত হয়েছে। মন্ত্রক এখন অসম্পূর্ণ কাজ দ্রুত শেষ করার উদ্যোগ নিয়েছে। যার ফলে, দ্বিতীয় ড্রাই ডকটির মেরামতের খরচ বেড়ে দাঁড়িয়েছে ১২৩ কোটি ৯৫ লক্ষ টাকা। এই ডকটির সম্প্রসারণের কাজ ২০২১ – এর আগস্ট মাসের মধ্যে শেষ হয়ে যাবে বলে আশা করা হচ্ছে।
(CG/BD/SB
জাহাজচলাচলমন্ত্রক
শিপিং কর্পোরেশন অফ ইন্ডিয়ার হীরক জয়ন্তী বর্ষ উদযাপনের সূচনা করলেন শ্রী মনসুখ মাণ্ডব্য
নয়াদিল্লি, ২ অক্টোবর, ২০২০
কেন্দ্রীয় জাহাজ চলাচল প্রতিমন্ত্রী শ্রী মনসুখ মাণ্ডব্য আজ শিপিং কর্পোরেশন অফ ইন্ডিয়া বা এসসিআই-এর প্রতিষ্ঠা দিবস উপলক্ষে ভার্চ্যুয়াল পদ্ধতিতে সংস্থার হীরক জয়ন্তী বর্ষ উদযাপনের সূচনা করেন।
শ্রী মাণ্ডব্য শিপিং কর্পোরেশন অফ ইন্ডিয়ার হীরক জয়ন্তী উদযাপন বর্ষের প্রতীকের আবরণ উন্মোচন করেন। সংস্থারই এক কর্মী এই প্রতীকের নকশা বানিয়েছেন। এই উপলক্ষে মন্ত্রী একাধিক প্রতিযোগিতায় বিজয়ীদের পুরস্কৃত করেন।
শ্রী মাণ্ডব্য বলেন, শিপিং কর্পোরেশন অফ ইন্ডিয়া গৌরবময় ৫৯ বছর অতিক্রম করে ৬০তম বর্ষে পদার্পণ করছে। সংস্থার আর্থিক কাজকর্মের প্রশংসা করে শ্রী মাণ্ডব্য বলেন, এসসিআই-এর অগ্রগতির সঙ্গে ভারতের অগ্রগতিও যুক্ত রয়েছে। গান্ধী জয়ন্তীর দিন সংস্থার প্রতিষ্ঠা দিবস উদযাপিত হচ্ছে বলে উল্লেখ করে তিনি বলেন, গান্ধীজি আত্মনির্ভর হওয়ার যে পরিকল্পনা করেছিলেন, সংস্থাটিকেও সেই লক্ষ্যে অগ্রসর হতে হবে। আগামী বছরগুলিতে সংস্থাটি আরও বেশি সাফল্য অর্জন করতে পারবে বলে শ্রী মাণ্ডব্য আশা প্রকাশ করেন।
অনুষ্ঠানে জাহাজ চলাচল বিষয়ক সচিব ডঃ সঞ্জীব রঞ্জন, শিপিং কর্পোরেশন অফ ইন্ডিয়ার সিএমডি শ্রী এইচ কে যোশী সহ মন্ত্রকের উচ্চপদস্থ আধিকারিকরাও উপস্থিত ছিলেন।
CG/BD/DM
(Visitor Counter : 184
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের ৭০ শতাংশই মহারাষ্ট্র, কেরল, দিল্লি, রাজস্থান, উত্তর প্রদেশ, কর্ণাটক, পশ্চিমবঙ্গ এবং ছত্তিশগড়ের বাসিন্দা
নয়াদিল্লি, ২৭ নভেম্বর, ২০২০
ভারতে আজ সুস্পষ্টভাবে করোনায় আক্রান্তের সংখ্যা ৪ লক্ষ ৫৫ হাজার ৫৫৫। বর্তমানে দেশে মোট আক্রান্তের কেবল ৪.৮৯ শতাংশ সুস্পষ্টভাবে করোনায় আক্রান্ত।
সুস্পষ্টভাবে মোট করোনায় আক্রান্তের প্রায় ৭০ শতাংশ  ৮টি রাজ্য ও কেন্দ্রশাসিত অঞ্চল থেকে। এগুলি হ’ল - মহারাষ্ট্র, কেরল, দিল্লি, রাজস্থান, উত্তর প্রদেশ, কর্ণাটক, পশ্চিমবঙ্গ এবং ছত্তিশগড়।
মহারাষ্ট্রে আজ পর্যন্ত সুস্পষ্টভাবে করোনায় আক্রান্তের সংখ্যা ৮৭ হাজার ১৪। কেরলে এই সংখ্যা ৬৪ হাজার ৬১৫। অন্যদিকে, দিল্লিতে সুস্পষ্টভাবে করোনায় আক্রান্তের সংখ্যা ৩৮ হাজার ৭৩৪।
মহারাষ্ট্রে একদিনেই আক্রান্তের সংখ্যায় ১ হাজার ৫২৬ জনের অন্তর্ভুক্তি হয়েছে। অন্যদিকে, ছত্তিশগড়ে গত ২৪ ঘন্টায় সুস্পষ্টভাবে করোনায় আক্রান্তের সংখ্যা রেকর্ড ৭১৯ কমেছে।
দেশে গত ২৪ ঘন্টায় ৪৩ হাজার ৮২ জন নতুন করে করোনায় আক্রান্ত হয়েছেন। এর মধ্যে ৭৬.৯৩ শতাংশই আক্রান্ত হয়েছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ৬ হাজার ৪০৬ জন নতুন করে করোনায় আক্রান্ত। দিল্লি থেকে আক্রান্ত হয়েছেন ৫ হাজার ৪৭৫ জন। অন্যদিকে, কেরলে গত ২৪ ঘন্টায় আক্রান্তের সংখ্যা ৫ হাজার ৩৭৮।
দেশে করোনায় সুস্থতার সংখ্যা বেড়ে হয়েছে ৮৭ লক্ষ ১৮ হাজার ৫১৭। জাতীয় স্তরে সুস্থতার হার বেড়ে হয়েছে আজ ৯৩.৬৫ শতাংশ।
গত ২৪ ঘন্টায় দেশে ৩৯ হাজার ৩৭৯ জন আরোগ্য লাভ করেছেন। এর মধ্যে ৭৮.১৫ শতাংশই সুস্থ হয়েছেন ১০টি ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ৯৭০ জন আরোগ্য লাভ করেছেন। দিল্লি থেকে সুস্থ হয়েছেন ৪ হাজার ৯৩৭ জন। মহারাষ্ট্রে আরোগ্য লাভের সংখ্যা ৪ হাজার ৮১৫।
দেশে করোনাজনিত কারণে মোট মৃত্যু ৮৩.৮০ শতাংশই ১০টি রাজ্য ও কেন্দ্রশাসিত অঞ্চল থেকে। এগুলি হ’ল – মহারাষ্ট্র, কর্ণাটক, তামিলনাডু, দিল্লি, পশ্চিমবঙ্গ, উত্তর প্রদেশ, অন্ধ্রপ্রদেশ, পাঞ্জাব, গুজরাট ও মধ্যপ্রদেশ।
মহারাষ্ট্র থেকে এখনও পর্যন্ত মোট ৪৬ হাজার ৮১৩ জনের করোনায় মৃত্যু হয়েছে, যা দেশে মোট মৃত্যুর ৩৪.৪৯ শতাংশ।
দেশে গত ২৪ ঘন্টায় করোনাজনিত কারণে ৪৯২ জনের মৃত্যু হয়েছে। এর মধ্যে ৭৫.২০ শতাংশ মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ৯১ জনের মৃত্যু হয়েছে গত ২৪ ঘন্টায়। মহারাষ্ট্রে মারা গেছেন ৬৫ জন এবং পশ্চিমবঙ্গে ৫২ জনের মৃত্যু হয়েছে।
বিজ্ঞানওপ্রযুক্তিমন্ত্রক
ভারতের প্রথম জৈব জ্বালানি চালিত সফল উড়ান
নয়াদিল্লি, ২৮ আগস্ট, ২০১৮
দেরাদুন বিমানবন্দর থেকে আজ দেশজ প্রযুক্তিতে উদ্ভবিত জৈব জ্বালানি চালিত এক ঐতিহাসিক উড়ানের সূচনা করলেন উত্তরাখন্ডের মুখ্যমন্ত্রী ত্রিবেন্দ্র সিং রাওয়াত। দেরাদুনের ‘ইন্ডিয়ান ইনস্টিটিউট অফ পেট্রোলিয়াম’ এই জৈব জ্বালানির প্রযুক্তির পেটেন্ট নিয়েছে। স্পাইসজেটের এই উড়ানটি দিল্লী বিমানবন্দরে অবতরণের সময় সেখানে উপস্হিত ছিলেন, কেন্দ্রীয় মন্ত্রী শ্রী নীতিন গড়করি, ডঃ হর্ষ বর্দ্ধন, শ্রী ধর্মেন্দ্র প্রধান, শ্রী জয়ন্ত সিনহা প্রমুখ। এই উপলক্ষে বিমানবন্দরে আয়োজিত অনুষ্ঠানে বিজ্ঞান-প্রযুক্তি মন্ত্রী তথা সি.এম.আই.আর-এর ভাইস প্রেসিডেন্ট ডঃ হর্ষবর্ধন বলেন, এটি একটি ঐতিহাসিক ঘটনা। জৈব জ্বালানি প্রযুক্তি এক নতুন পরিবর্তনের দিশা দেখাবে। কারণ এই জ্বালানি ব্যবহারের ফলে কার্বন যৌগের দূষণ সৃষ্টিকারি গ্যাস নির্গত না হওয়ায়, দূষণ কমবে এবং এই জ্বালানির ব্যবহার অপরিশোধিত পেট্রল আমদানির জন্য ব্যয় কমাবে। তাছাড়া এই প্রযুক্তির বাণিজ্যিক ব্যবহার সব ক্ষেত্রে কর্মসংস্হানের সুযোগ সৃষ্টি করবে।
পরীক্ষামূলক এই উড়ানের জ্বালানির জন্য ছত্তিশগড় জৈব জ্বালানি উন্নয়ন কর্তৃপক্ষ, ৫০০র বেশি কৃষকের কাছ থেকে জাট্রোফা বা ভেরেন্ডা গাছের তেল সরবরাহ করেছে। বহু পরীক্ষার পর এই তেল বিমানের জ্বালানি হিসাবে ব্যবহারের সহজ সংকেত মিলেছে।
CG/PB/NS/…
(Visitor Counter : 153
স্বাস্থ্যওপরিবারকল্যাণমন্ত্রক
কো-উইন ১.০ থেকে কো-উইন ২.০ প্ল্যাটফর্মে তথ্য প্রযুক্তি ব্যবস্থার রূপান্তরের প্রেক্ষিতে শনি ও রবিবার  কোভিড-১৯ টিকাকরণ অভিযান বন্ধ থাকছে
নয়াদিল্লি, ২৬ ফেব্রুয়ারি, ২০২১
প্রধানমন্ত্রী গত ১৬ জানুয়ারি কোভিড টিকাকরণ কর্মসূচির সূচনা করেছিলেন। দেশব্যাপী কোভিড টিকাকরণ অভিযানের সম্প্রসারণ ঘটিয়ে আগামী পয়লা মার্চ থেকে ৬০ বছরের বেশি বয়সী এবং একাধিক উপসর্গ রয়েছে, এমন ৪৫ বছরের বেশি বয়সী ব্যক্তিদের টিকাকরণ শুরু হতে চলেছে।
এদিকে, শনি ও রবিবার  কো-উইন ১.০ থেকে কো-উইন ২.০ প্ল্যাটফর্মে তথ্য প্রযুক্তি ব্যবস্থার রূপান্তরের কাজ পরিচালিত হবে। এই প্রেক্ষিতে ঐ দু’দিন কোভিড-১৯ টিকাকরণ কর্মসূচি বন্ধ থাকছে। রাজ্য/কেন্দ্রশাসিত অঞ্চলগুলিকে ইতিমধ্যেই তথ্য প্রযুক্তি ব্যবস্থায় রূপান্তরের বিষয়টি জানিয়ে দেওয়া হয়েছে।
স্বরাষ্ট্র মন্ত্রক
ভিন রাজ্যে আটকে থাকা পরিযায়ী শ্রমিকদের দ্রুত নিজের ঘরে ফিরে যাওয়ার সুবিধার্থে আরও বেশি ‘শ্রমিক স্পেশাল’ ট্রেন চালানোর ব্যাপারে রেলকে সহযোগিতা করার জন্য রাজ্যগুলিকে নির্দেশ স্বরাষ্ট্র মন্ত্রকের
নতুন দিল্লি, ১১ মে, ২০২০
ভিন রাজ্যে আটকে থাকা পরিযায়ী শ্রমিকরা যাতে দ্রুত নিজের ঘরে ফিরে যেতে পারেন তার জন্য রাজ্য/কেন্দ্রশাসিত অঞ্চলগুলির সুবিধার্থে আরও বেশি ‘শ্রমিক স্পেশাল’ ট্রেন ও বাস চালানো হচ্ছে, সে বিষয়ে কেন্দ্রীয় ক্যাবিনেট সচিব ১০মে ভিডিও কনফারেন্সের মাধ্যমে পর্যালোচনা বৈঠক করেছেন।
এই বৈঠকের ফলস্বরূপ, স্বরাষ্ট্র মন্ত্রক সমস্ত রাজ্য / কেন্দ্রশাসিত অঞ্চলগুলিকে চিঠি দিয়ে পরিযায়ী শ্রমিকদের ঘরে ফেরার জন্য রাস্তা এবং রেলপথ ধরে হাঁটা বা চলাচল বন্ধ করতে বলেছে। পরিযায়ী শ্রমিকদের যাতায়াতের সুবিধার্থে ইতিমধ্যে যে ‘শ্রমিক স্পেশাল’ ট্রেন ও বাস চালানো হচ্ছে, সে বিষয়ে চিঠিতে জোর দেওয়া হয়েছে। তাই তাদের বাড়ি ফেরার জন্য যতক্ষণ না পর্যন্ত ‘শ্রমিক স্পেশাল’ ট্রেন ও বাসের বন্দোবস্ত করা হচ্ছে, ততক্ষণ পরিযায়ী শ্রমিকদের আশেপাশের আশ্রয় শিবিরে নিরাপদে থাকার পরামর্শ দেওয়া হয়েছে।
ভিন রাজ্যে আটকে থাকা পরিযায়ী শ্রমিকদের দ্রুত নিজের ঘরে ফিরে যাওয়ার জন্য আরও বেশি ‘শ্রমিক স্পেশাল’ ট্রেন চালানোয় রেলকে যথাযথ সহযোগিতা করার জন্য রাজ্য/ কেন্দ্রশাসিত অঞ্চলগুলিকে নির্দেশ দেওয়া হয়েছে।
(CG/SS
কর্মী, জন-অভিযোগএবংপেনশনমন্ত্রক
জম্মু ও কাশ্মীরের পঞ্চায়েত প্রধানদের সঙ্গে বৈঠকে মিলিত হলেন ডঃ জিতেন্দ্র সিং
সংবিধানের ৩৭০ নং ধারা বাতিলের ফলে পঞ্চায়েত প্রতিষ্ঠানগুলি স্বশাসন পেয়েছে
নয়াদিল্লি, ১২ সেপ্টেম্বর, ২০১৯
কেন্দ্রীয় কর্মী, জন-অভিযোগ ও পেনশন দপ্তর তথা প্রধানমন্ত্রীর কার্যালয়ের প্রতিমন্ত্রী ডঃ জিতেন্দ্র সিং আজ নতুন দিল্লিতে জম্মু ও কাশ্মীরের পঞ্চায়েত প্রধানদের সঙ্গে এক বৈঠকে মিলিত হন। ডোডা জেলার প্রত্যন্ত গান্ডোহ তেহসিলের ১৬ জন পঞ্চায়েত প্রধান মন্ত্রীর সঙ্গে সাক্ষাৎ করেন।
পঞ্চায়েত প্রধানদের উদ্দেশ্যে ডঃ সিং বলেন, ৩৭০ নং ধারা বাতিলের পর পঞ্চায়েত প্রতিষ্ঠানগুলি স্বশাসন পেয়েছে এবং তাদের ক্ষমতা পুনঃপ্রতিষ্ঠিত হয়েছে। এই ধারা বাতিলের ফলে রাজ্যের তৃণমূল স্তরের নেতা-নেত্রীদের মধ্যে নৈতিকতায় পরিবর্তন এসেছে। এখন থেকে কেন্দ্রীয় সরকারের প্রদেয় যাবতীয় অনুদান সরাসরি পঞ্চায়েতের কাছেই পৌঁছবে। এর ফলে, পঞ্চায়েতগুলির উন্নয়নমূলক কাজকর্ম আরও ত্বরান্বিত হবে। তিনি আরও বলেন, জম্মু ও কাশ্মীরের প্রত্যন্ত এলাকা থেকে নির্বাচিত এই গ্রাম প্রধানদের মতামত সংশ্লিষ্ট এলাকার সার্বিক উন্নয়নে গুরুত্বপূর্ণ ভূমিকা নেয়। কেন্দ্রীয় স্বরাষ্ট্র মন্ত্রী শ্রী অমিত শাহ জম্মু ও কাশ্মীরের প্রকৃত অবস্থা সম্পর্কে জানতে সম্প্রতি গ্রাম পঞ্চায়েত প্রধানদের সঙ্গেও মিলিত হয়েছেন। কিছু কিছু গ্রাম পঞ্চায়েত প্রধান সরকারের সিদ্ধান্ত সম্পর্কে ভুল তথ্য প্রচারের বিরুদ্ধে গুরুত্বপূর্ণ ভূমিকা নিয়েছেন। জম্মু-কাশ্মীরের প্রকৃত অবস্থা সম্পর্কে গুরুত্বপূর্ণ তথ্য সংগ্রহের ক্ষেত্রেও গ্রাম পঞ্চায়েত প্রধানরা সরকারকে সাহায্য করেছেন।
গ্রাম পঞ্চায়েত প্রধানদের সঙ্গে মতবিনিময়ের সময় ডঃ সিং বলেন, পঞ্চায়েত প্রধানরা তাঁকে জানিয়েছেন যে তাঁরা সরকারের এই সিদ্ধান্তের পাশেই রয়েছেন। এখন গ্রাম পঞ্চায়েত প্রধানরা স্বাধীনভাবে পঞ্চায়েত প্রতিষ্ঠান চালানো এবং আর্থিক দিক অনেক বেশি স্বাচ্ছন্দ্য বোধ করছেন বলেও মন্ত্রীকে জানিয়েছেন। পঞ্চায়েত প্রধানরা জানান, জম্মু-কাশ্মীরের মানুষের কল্যাণে প্রয়োজনীয় পদক্ষেপ নিতে প্রদেয় আর্থিক ক্ষমতা তাঁদেরকে উৎসাহ যোগাবে। আর্থিক ক্ষমতা বৃদ্ধির ফলে স্বাস্থ্য ও শিক্ষাক্ষেত্রও লাভবান হবে। ডঃ সিং বলেন, জম্মু ও কাশ্মীরবাসীদের সার্বিক উন্নয়নে সরকার অঙ্গীকারবদ্ধ এবং এই উন্নয়ন প্রক্রিয়াকে এগিয়ে নিয়ে যেতে যাবতীয় প্রয়াস গ্রহণ করা হবে।
CG/BD/DM
(Visitor Counter : 46
নির্বাচনকমিশন
তৃতীয় দফার সাধারণ নির্বাচন আগামীকাল ২৩শে এপ্রিল
নয়াদিল্লি, ২২ এপ্রিল, ২০১৯
আসন্ন লোকসভা নির্বাচনে ১৪টি রাজ্য এবং দুটি কেন্দ্রশাসিত অঞ্চলের ১১৬টি আসনে তৃতীয় দফার ভোট নেওয়া হবে আগামীকাল ২৩শে এপ্রিল। এই দফায় ১,৬৪০ জন প্রার্থীর ভাগ্য নির্ধারণ করবেন ১৮ কোটি ৮৫ লক্ষেরও বেশি ভোটার। ২ লক্ষ ১০ হাজারেরও বেশি ভোটগ্রহণ কেন্দ্র থাকছে এই পর্বে।
তৃতীয় দফার ভোটের সংসদীয় কেন্দ্র
|
|
রাজ্য/কেন্দ্রশাসিত অঞ্চল
|
|
সংসদীয় কেন্দ্রের সংখ্যা
|
|
ভোটদাতার সংখ্যা
|
|
পুরুষ ভোটারের সংখ্যা
|
|
মহিলা ভোটারের সংখ্যা
|
|
তৃতীয় লিঙ্গের ভোটারের সংখ্যা
|
|
প্রতিদ্বন্দ্বী প্রার্থীর সংখ্যা
|
|
ভোটগ্রহণ কেন্দ্রের সংখ্যা
|
|
আসাম
|
|
৪
|
|
৭৪৭৭০৬২
|
|
৩৮১৫৩৩৫
|
|
৩৬৬১৫৭০
|
|
১৫৭
|
|
৫৪
|
|
৯৫৭৭
|
|
বিহার
|
|
৫
|
|
৮৯০৯২৬৩
|
|
৪৬৫৫৩০৬
|
|
৪২৪৪২৮৪
|
|
২২৫
|
|
৮২
|
|
৯০৭৬
|
|
ছত্তিশগড়
|
|
৭
|
|
১২৭১৩৮১৬
|
|
৬৪১৬২৫২
|
|
৬২৯৬৯৯
|
|
৫৭২
|
|
১২৩
|
|
১৫৪০৮
|
|
গোয়া
|
|
২
|
|
১১৩৫৮১১
|
|
৫৫৫৭৬৮
|
|
৫৮০০৪৩
|
|
০
|
|
১২
|
|
১৬৫২
|
|
গুজরাট
|
|
২৬
|
|
৪৫১২৫৬৮০
|
|
২৩৪২৮১১৯
|
|
২১৬৯৬৫৭১
|
|
৯৯০
|
|
৩৭১
|
|
৫১৭০৯
|
|
জম্মু-কাশ্মীর|
|
১|
|
৫২৭১৫৪
|
|
২৬৯৬০৩
|
|
২৫৭৫৪০
|
|
১১
|
|
১৮
|
|
৭১৪
|
|
কর্ণাটক
|
|
১৪
|
|
২৩৯৬৮৯০৫
|
|
১২১০৩৭৪২
|
|
১১৮৬৩২০৪
|
|
১৯৫৯
|
|
২৩৭
|
|
২৭৭৭৬
|
|
কেরল
|
|
২০
|
|
২৬১৫১৫৩৪
|
|
১২৬৮৪৮৩৯
|
|
১৩৪৬৬৫২১
|
|
১৭৪
|
|
২২৭
|
|
২৪৯৭০
|
|
মহারাষ্ট্র
|
|
১৪
|
|
২৫৭৮৯৭৩৮
|
|
১৩৩১৯০১০
|
|
১২৪৭০০৭৬
|
|
৬৫২
|
|
২৪৯
|
|
২৮৬৯১
|
|
ওড়িশা
|
|
৬
|
|
৯২৫৬৯২২
|
|
৪৭৯৯০৩০
|
|
৪৪৫৬৭২৯
|
|
১১৬৩
|
|
৬১
|
|
১০৪৬৪
|
|
ত্রিপুরা #
|
|
১
|
|
১২৫৭৯৪৪
|
|
৬৩৭৬৪৯
|
|
৬২০২৯১
|
|
৪
|
|
১০
|
|
১৬৪৫
|
|
উত্তরপ্রদেশ
|
|
১০
|
|
১৭৮১০৯৪৬
|
|
৯৬২০৬৪৪
|
|
৮১৮৯৩৭৮
|
|
৯২৪
|
|
১২০
|
|
২০১২০
|
|
পশ্চিমবঙ্গ
|
|
৫
|
|
৮০২৩৮৪৬
|
|
৪১০৬০১০
|
|
৩৯১৭৬২৪
|
|
২১২
|
|
৬১
|
|
৮৫২৮
|
|
দাদরা ও নগর হাভেলি
|
|
১
|
|
২৪০৮৫৮
|
|
১২৭৬২৮
|
|
১১৩২৩০
|
|
০
|
|
১১
|
|
২৮৮
|
|
দমন ও দিউ
|
|
১
|
|
১১৯৬৭৭
|
|
৫৯৯৭৭
|
|
৫৯৭০০
|
|
০
|
|
৪
|
|
১৫২
|
|
মোট
|
|
১১৬
|
|
১৮৮৫০৯১৫৬
|
|
৯৬৫৯৮৯১২
|
|
৮৬২২৬৪৬০
|
|
৭০৪৩
|
|
১৬৪০
|
|
২১০৭৭০
|
|
তৃতীয় দফায় মোট রাজ্য / কেন্দ্রশাসিত অঞ্চল
|
|
১৬দেশের মধ্যে একমাত্র জম্মু-কাশ্মীরের অনন্তনাগ লোকসভা কেন্দ্রে তৃতীয়, চতুর্থ ও পঞ্চম দফায় ভোট নেওয়া হবে। অনন্তনাগ লোকসভা কেন্দ্রে চারটি জেলা রয়েছে – অনন্তনাগ, কুলগাঁও, সোপিয়ান এবং পুলওয়ামা। এখানে আগামীকাল ২৩শে এপ্রিল অনন্তনাগ জেলার ভোটগ্রহণের তথ্যই দেওয়া হয়েছে। অনন্তনাগ লোকসভা কেন্দ্রের ভোটগ্রহণ তৃতীয়, চতুর্থ এবং পঞ্চম পর্যায়ে হওয়ায় পূর্ণ তথ্য এখানে দেওয়া নেই।
# ত্রিপুরা লোকসভা কেন্দ্রের ভোটগ্রহণ দ্বিতীয় পর্যায়ে বাতিল হওয়ায় এই পর্যায়ে নির্বাচন হচ্ছে
CG/SS/DM
(Visitor Counter : 131
পর্যটনমন্ত্রক
বিদেশিদের জন্য পর্বতারোহন ও ট্রেকিং-এ চার রাজ্যের ১৩৭টি পর্বত শৃঙ্গের পথ খুলে দেওয়া হল
নয়াদিল্লি, ২১ অগাস্ট, ২০১৯
পর্বতারোহন ও ট্রেকিং-এর জন্য পর্বতারোহন ভিসা গ্রহণে আগ্রহী বিদেশিদের স্বার্থে চার রাজ্যের ১৩৭টি পর্বত শৃঙ্গের পথ খুলে দেওয়ার সিদ্ধান্ত নেওয়া হয়েছে। এই পর্বত শৃঙ্গগুলি রয়েছে জম্মু ও কাশ্মীর, হিমাচল প্রদেশ, উত্তরাখণ্ড এবং সিকিমে। সবথেকে বেশি, ৫১টি পর্বত শৃঙ্গ উত্তরাখণ্ডে, ১৫টি জম্মু ও কাশ্মীরে, ২৪টি সিকিমে এবং ৪৭টি হিমাচল প্রদেশে রয়েছে। উল্লেখ করা যেতে পারে, যে ১৩৭টি পর্বত শৃঙ্গে আরোহণের জন্য বিদেশি নাগরিকদের অনুমতি দেওয়া হয়েছে, তার মধ্যে কাঞ্চনজঙ্ঘা এবং কাঞ্চনজঙ্ঘা-দক্ষিণ শৃঙ্গ দুটিও রয়েছে। দুঃসাহসিক অভিযানে যেতে আগ্রহী বিদেশি নাগরিকদের জন্য আরও বেশি সংখ্যায় পর্বত শৃঙ্গ আরোহণের পথ খুলে দিতে পর্যটন মন্ত্রকের পক্ষ থেকে স্বরাষ্ট্র মন্ত্রকের কাছে যে অনুরোধ জানানো হয়েছিল তা অনুমোদন করার জন্য পর্যটন মন্ত্রী শ্রী প্রহ্লাদ সিং প্যাটেল কেন্দ্রীয় স্বরাষ্ট্র মন্ত্রী শ্রী অমিত শাহ-এর প্রতি কৃতজ্ঞতা প্রকাশ করেছেন। শ্রী প্যাটেল বলেছেন, দেশে দুঃসাহসিক পর্যটনের প্রসারে সরকারের এই সিদ্ধান্ত এক ঐতিহাসিক পদক্ষেপ।
এর আগে, বুধবার নতুন দিল্লিতে রাজ্য ও কেন্দ্রশাসিত অঞ্চলগুলির পর্যটন মন্ত্রীদের জাতীয় সম্মেলনে কেন্দ্রীয় পর্যটন মন্ত্রী দুঃসাহসিক পর্যটনে যাওয়া ব্যক্তিদের সুরক্ষা ব্যবস্থা আরও আঁটোসাঁটো করার প্রয়োজনীয়তার ওপর গুরুত্ব দেন। দুঃসাহসিক অভিযানের সঙ্গে যুক্ত পর্যটন অপারেটরদের নথিভুক্তিকরণের সময় আরও সতর্কতা অবলম্বনের জন্য তিনি রাজ্যগুলিকে দুঃসাহসিক পর্যটন সংক্রান্ত নীতি-নির্দেশিকা সঠিকভাবে মেনে চলার পরামর্শ দেন। উল্লেখ করা যেতে পারে, ভারতীয় দুঃসাহসিক পর্যটন নীতি-নির্দেশিকা, ২০১৮-তে ভূমি, আকাশ এবং জল-ভিত্তিক বিভিন্ন অভিযান যেমন পর্বতারোহণ, ট্রেকিং, প্যারা-গ্লাইডিং, কায়াকিং, স্কুবা ডাইভিং, রিভার র্যাফটিং ও অন্যান্য অভিযানে যাওয়ার কথা উল্লেখ রয়েছে।
CG/BD/DM
(Visitor Counter : 152